《芦笋》
宋代·武衍

春风荻渚暗潮平，紫绿尖新嫩茁生。
带水掐来随手脆，櫂船归去满篝轻。
竹根稚子难专美，涧底香芹可配羹。
风味只应渔舍占，玉盘空厌五侯鲭。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。